مذکورہ بالا روایت پر تاریخی طور پر شدید اختلافاف پائے جاتے ہیں ، تاریخ کی مستند کتب میں درج ہے کہ اتمان زئی ، طاہر خیلی جس کی ایک ذیلی شاخ ہیں شہنشاہِ اکبر کے زمانے ( 1556-1605)ء میں گجروں کی دعوت پر تنولیوں کے خلاف اُن کی مدد کے لیے اِس علاقے میں آئے رفتہ رفتہ اِس علاقے میں قابض اقوام ، دلزاک ، بلغادری اور خود گجروں کو بے دخل کر کے خود اِس علاقے پر قابض ہو گئے۔اِن واقعات سے کم و بیش دو صدیاں بعد میں احمد شاہ ابدالی ہندوستان آیا ، تاریخی حوالوں سے ثابت ہوتا ہے کہ احمد شاہ کی آمد سے کچھ عرصہ قبل ہی طاہر خان ہزارہ اور چھچھ کے درمیانی علاقے پر قابض ہو چکا تھا۔اور پانی پت کی مشہور جنگ میں احمد شاہ کا ساتھ طاہر خان کے بیٹے بلند خان اور پوتے فتح خان نے نہایت جوانمردی سے دیا جس سے خوش ہو کر احمد شاہ ابدالی نے ناصرف اُن کی جاگیر برقرار رکھی بلکہ بلند خان کو سرہند کا صوبیدار بھی بنا دیا ۔
Entity: احمد شاہ ابدالی — Type: /person/monarch, /person/author, /person, /person/politician